S-621/2009

Mál þetta, sem þingfest var í dag og dómtekið samdægurs er höfðað með ákæru lögreglustjórans á Selfossi, dagsettri 15. nóvember 2009, á hendur E-kvk-þgf L-kvk-þgf E-kvk-þgf, kt. 000000-0000, með óþekktan dvalarstað í Danmörku.

I.

„fyrir þjófnað og eignarspjöll

með því að hafa, að kvöldi miðvikudagsins 13. febrúar 2008, stolið vörum í verslun Nóatúns á Selfossi að verðmæti kr. 21.794 og fyrir að hafa í umrætt sinn slitið þjófavörn af jakka með þeim afleiðingum að jakkinn skemmdist og skilið umræddan jakka eftir í körfu við afgreiðslukassa verslunarinnar.

II.

fyrir þjófnað

með því að hafa, að kvöldi föstudagsins 15. febrúar 2008 stolið vörum í verslun Nóatúns á Selfossi að verðmæti kr. 15.944.

Teljast brot ákærðu samkvæmt báðum ákæruliðum varða við 1. mgr. 244. gr. almennra hegningarlaga nr. 19 frá 1940.

Þess er krafist að ákærða verði dæmd til refsingar og til greiðslu sakarkostnaðar.

Einkaréttarkrafa:

Í málinu gerir G-kk-nf J-kk-nf, kt. 000000-0000, fyrir hönd Kaupáss hf., kröfu vegna ákæruliðar I um að ákærðu verði með dómi gert að greiða skaðabætur að fjárhæð kr. 21.794 auk vaxta samkvæmt 8. gr. laga um vexti og verðtryggingu nr. 38/2001 frá tjónsdegi, en síðan dráttarvaxta samkvæmt 1. mgr. 6. gr. sömu laga að liðnum mánuði frá birtingu kröfunnar til greiðsludags.

Í málinu gerir M-kk-nf R-kk-nf M-kk-nf, kt. 000000-0000, fyrir hönd Kaupáss hf., kröfu vegna ákæruliðar II um að ákærðu verði með dómi gert að greiða skaðabætur að fjárhæð kr. 15.994 auk vaxta samkvæmt 8. gr. laga um vexti og verðtryggingu nr. 38/2001 frá tjónsdegi, en síðan dráttarvaxta samkvæmt 1. mgr. 6. gr. sömu laga að liðnum mánuði frá birtingu kröfunnar til greiðsludags.“

Ákærða mætti ekki við þingfestingu málsins þrátt fyrir löglega birtingu ákæru í Lögbirtingablaði þann 1. desember sl., ásamt fyrirkalli þar sem þess var getið að málið kynni að verða dæmt að ákærðu fjarstaddri. Málið var því tekið til dóms samkvæmt 161. gr. laga nr. 88/2008 um meðferð sakamála.

Um málavexti vísast til ákæruskjals. Sannað er að ákærða framdi brot þau sem greinir í ákæru og eru þau réttilega færð til refsiákvæða. Ákærða hefur með háttsemi sinni unnið sér til refsingar.

Samkvæmt sakavottorði sem liggur frammi í málinu hefur ákærðu margsinnis verið gerð refsing fyrir brot gegn umferðarlögum og lögum um ávana- og fíkniefni. Brot þau sem ákærða hefur verið sakfelld fyrir nú framdi hún áður en dómur gekk í Héraðsdómi Suðurlands þann 30. apríl 2008 en þá var ákærða dæmd í sex mánaða fangelsi fyrir brot gegn 1. mgr. 48. gr. og 1. mgr. 47. gr. a. umferðarlaga. Ber því að gera ákærðu hegningarauka nú samkvæmt reglum 78. gr. almennra hegningarlaga nr. 19/1940.

Með hliðsjón af því verður ákærðu ekki gerð sérstök refsing í máli þessu.

Í máli þessu gerir G-kk-nf J-kk-nf, fyrir hönd Kaupáss hf., kröfu um að ákærða verði dæmd til að greiða honum skaðabætur að fjárhæð 21.794 krónur. Í gögnum málsins eru reikningar sem styðja fjárhæð þessa og verður ákærða dæmd til að greiða þá kröfu. Ekki er að sjá að ákærðu hafi verið kynnt bótakrafan fyrr en í fyrsta lagi við þingfestingu málsins. Verður hún því dæmd til að greiða vexti samkvæmt því eins og greinir í dómsorði.

Í málinu gerir M-kk-nf R-kk-nf M-kk-nf, fyrir hönd Kaupáss hf., kröfu um að ákærða verði dæmd til að greiða honum skaðabætur að fjárhæð 15.994 krónur auk nánar tilgreindra vaxta. Í gögnum málsins er að finna reikninga sem styðja kröfu þessa og verður ákærða dæmd til að greiða þá kröfu. Ekki er að sjá að ákærðu hafi verið kynnt bótakrafan fyrr en í fyrsta lagi við þingfestingu málsins. Verður hún því dæmd til að greiða vexti samkvæmt því eins og greinir í dómsorði.

Á-kvk-nf G-kvk-nf héraðsdómari kveður upp dóm þennan.

D ó m s o r ð :

Ákærðu, E-kvk-þgf L-kvk-þgf E-kvk-þgf, er ekki gerð sérstök refsing í máli þessu.

Ákærða greiði G-kk-þgf J-kk-þgf, kt. 000000-0000, fyrir hönd Kaupáss hf., 21.794 krónur auk vaxta samkvæmt 8. gr. vaxtalaga nr. 38/2001 frá 13. febrúar 2008 til 7. febrúar 2010, en með dráttarvöxtum samkvæmt 1. mgr. 6. gr. sömu laga frá þeim degi til greiðsludags.

Ákærða greiði M-kk-þgf R-kk-þgf M-kk-þgf, kt. 000000-0000, fyrir hönd Kaupáss hf., 15.944 krónur auk vaxta samkvæmt 8. gr. vaxtalaga nr. 38/2001 frá 15. febrúar 2008 til 7. febrúar 2010, en með dráttarvöxtum samkvæmt 1. mgr. 6. gr. sömu laga frá þeim degi til greiðsludags.

Á-kvk-nf G-kvk-nf.